Diari Oficial de la Generalitat Valenciana


Sumari del DOGV 4751, del 12-05-2004 (2004/4557)

Informació pública de les bases que regiran el procediment selectiu per a proveir dues places d'auxiliar del Consell Agrari de Benifaió, integrades en la plantilla de personal laboral fix de l'Ajuntament de Benifaió.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4751

Data del DOGV
:   12-05-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/4557


Data del document
:   16-04-2004

Organisme emissor
:   Ajuntament de Benifaió

Tipus de document
:   Convocatòria

Descriptors 

:   * Benifaió
    * professió administrativa
    * concurs administratiu
    * administració local

Informació pública de les bases que regiran el procediment selectiu per a proveir dues places d'auxiliar del Consell Agrari de Benifaió, integrades en la plantilla de personal laboral fix de l'Ajuntament de Benifaió. [2004/F4557]
  
La Junta de Govern Local, en sessió celebrada el dia 2 d'abril del 2004, va acordar aprovar les següents:
  
Bases que regiran el procediment selectiu per a proveir dues places d'auxiliar del Consell Agrari de Benifaió, integrades en la plantilla de personal laboral fix de l'Ajuntament de Benifaió
  
Primera. Objecte
  
L'objecte de la convocatòria és la provisió de dues places d'auxiliar del Consell Agrari de Benifaió, enquadrades en la plantilla de personal laboral fix d'este ajuntament, grup E de titulació segons l'article 25 de la Llei 30/1984, i que figura en l'oferta d'ocupació pública d'este ajuntament de 2003 (BOE núm. 26, de data 30.01.2004).
  
Segona. Sistema de selecció
  
El sistema de selecció serà el concurs oposició lliure.
  
Tercera. Dotació de les places
  
La dotació de les places consistirà en les retribucions mensuals brutes de 1.067,31 euros, desglossades en el sou base corresponent al grup E, en la quantia que establisca la Llei de Pressupostos Generals de l'Estat, i respecte a les retribucions complementàries, complement de destí del nivell 12 i 324,90 euros pel complement específic, segons imports previstos per al Pressupost Municipal de l'any 2004.
  
Quarta. Jornada de treball i funcions
  
La jornada de treball serà de 35 hores setmanals, distribuïdes per l'Alcaldia de dilluns a divendres, en dos torns diaris alternatius, amb els següents horaris: un de 07.00 a 14.00 hores, i l'altre de 14.00 a 21.00 hores. No obstant això, la corporació es reserva la facultat d'establir en l'horari modificacions que es consideren necessàries per al millor acompliment del servici, segons les necessitats que sorgisquen, respectant, en tot cas, les normes legals aplicables a la jornada de treball.
  
Les funcions consistiran, fonamentalment, en la vigilància de la zona agrícola de terme municipal mitjançant la utilització de vehicle apropiat; emissió d'informes en l'àmbit de les seues competències, a petició dels distints departaments; qualsevol altra funció que siga requerida pel Consell Agrari, o autoritats i funcionaris competents en matèria agrícola.
  
Cinquena. Requisits dels aspirants
  
Per a ser admesos a la realització de les proves selectives els aspirants hauran de reunir els següents requisits referits a l'últim dia de presentació d'instàncies:
  
a) Posseir la nacionalitat espanyola o, d'acord amb el que establix la Llei 17/1993, de 23 de desembre, sobre l'accés a determinats sectors de la funció pública dels nacionals dels altres estats membres de la Comunitat Europea, tindre la nacionalitat d'un país membre de la Comunitat Europea o la de qualsevol d'aquells estats a què, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què esta es troba definida en el tractat constitutiu de la Comunitat Europea.
  
b) Tindre complits 18 anys i no excedir de l'edat de jubilació, edats ambdues referides al dia en què finalitze el termini de presentació d'instàncies.
  
c) Estar en possessió del certificat d'escolaritat o equivalent, o en condicions d'obtindre'l en la data en què acabe el termini de presentació d'instàncies.
  
En tot cas l'equivalència haurà de ser aportada per l'aspirant mitjançant certificat expedit a l'efecte per l'administració competent en cada cas.
  
d) Posseir el permís de conduir de la classe BTP.
  
e) No patir malaltia o defecte físic que impedisca l'acompliment de les corresponents funcions. Els que tinguen la condició de minusvàlids, hauran d'acreditar l'aptitud per a l'exercici de les funcions corresponents a la plaça objecte d'esta convocatòria mitjançant dictamen expedit en data posterior a la publicació de les presents bases en el Butlletí Oficial de la Província de València i amb anterioritat a l'inici de les proves selectives, per un equip multiprofessional competent, conforme al que establix l'article 38.3 de la Llei 13/1982, de 7 d'abril.
  
f) No haver sigut separat mitjançant expedient disciplinari de qualsevol de les administracions o institucions públiques, ni trobar-se inhabilitat per a l'exercici de funcions públiques.
  
Els aspirants que resulten seleccionats se sotmetran al règim d'incompatibilitats vigent.
  
Sisena. Forma i termini de presentació d'instàncies
  
Les instàncies per a sol·licitar prendre part en la present convocatòria es dirigiran a l'alcalde president de l'Ajuntament de Benifaió, es presentaran en el Registre General de l'ajuntament o en la forma determinada en l'article 38 de la Llei 30/1992, de 28 de novembre, de Règim Jurídic de les Administracions Públiques i del Procediment Administratiu Comú, i es podrà utilitzar la instància model que es facilitarà en les oficines municipals situades en la plaça de l'Ajuntament, número 15, planta segona, de 09.00 a 14.30 hores, durant el termini de 20 dies naturals comptats a partir del següent al de la publicació d'esta convocatòria en el Boletín Oficial del Estado.
  
A la instància s'adjuntarà la següent documentació:
  
- Fotocòpia compulsada del document nacional d'identitat.
  
- Fotocòpia compulsada del títol acadèmic exigit.
  
- Còpia de l'ingrés de l'autoliquidació corresponent a la taxa per concurrència a les proves selectives, que ascendix a la quantitat de 12,02 euros.
  
Setena. Admissió d'aspirants
  
Per a ser admesos a les proves selectives bastarà que els aspirants manifesten en les seues instàncies reunir totes i cada una de les condicions exigides en la base sisena, referides a la data d'expiració del termini de presentació d'instàncies.
  
Expirat aquell, per resolució, es declararà aprovada la llista d'admesos i exclosos. La dita resolució es publicarà en el Butlletí Oficial de la Província de València, Diari Oficial de la Generalitat Valenciana i tauler d'edictes de l'ajuntament, i indicarà el termini de 10 dies per a esmena de defectes pels aspirants exclosos. Així mateix, en el dit termini es podrà presentar qualsevol reclamació pertinent pels interessats.
  
La publicació de la dita resolució serà determinant dels terminis a efectes de possibles impugnacions o recursos.
  
Els errors de fet podran esmenar-se en qualsevol moment, d'ofici o a petició dels interessats.
  
Si no es produïra cap reclamació, suggerència o petició d'esmena, la resolució provisional esdevindrà definitiva automàticament. En un altre cas, una vegada resoltes les reclamacions i esmenes es donarà publicitat d'això a través de la publicació en el tauler d'edictes de l'ajuntament o notificant individualment als directament afectats.
  
No obstant això, si per error material o una altra causa extraordinària algun aspirant no haguera figurat en la llista d'exclosos i tampoc constara en la d'admesos, el tribunal l'admetrà provisionalment a la realització dels exercicis, sempre que ho acredite documentalment, davant d'este, mitjançant còpia de la sol·licitud segellada en l'oficina receptora, a proposta del tribunal reunit a l'efecte amb anterioritat al començament del primer exercici, i ho farà constar en acta i s'elevarà a l'Alcaldia, que resoldrà definitivament sobre l'admissió o exclusió, i ho comunicarà perquè se'n prenga coneixement i efectes al tribunal, notificació als interessats. Quedarà sense efecte l'exercici de l'aspirant en el cas que resultara exclòs.
  
En la mateixa resolució s'indicarà la composició dels membres del tribunal i s'indicarà el dia, lloc i hora de celebració del primer exercici de l'oposició.
  
Huitena. Tribunal
  
El tribunal cridat a la selecció estarà constituït pels següents membres amb veu i vot:
  
- President: el de la corporació o membre d'esta que delegue.
  
- Secretari: la secretària general de la corporació o funcionari d'esta que delegue.
  
- Vocals:
  
· Un regidor d'este ajuntament, amb titulació igual o superior a la requerida per a les places que es convoquen, nomenat pel president de la corporació.
  
· Un representant de l'administració del Consell designat per la Conselleria de Justícia i Administracions Públiques.
  
· Un funcionari de carrera o personal laboral fix de l'ajuntament amb titulació igual o superior a la requerida per a les places que es convoquen nomenat pel president de la corporació.
  
· Un representant del personal de l'ajuntament amb titulació igual o superior a la requerida per a la plaça que es convoca, designat pel Comité d'Empresa de l'ajuntament.
  
· Un representant proposat conjuntament per les organitzacions sindicals representades en la Comissió Negociadora del Personal Laboral, amb titulació igual o superior a la requerida per a la plaça que es convoca.
  
La designació dels membres del tribunal inclourà la dels respectius suplents.
  
Als efectes del que disposa l'annex IV del Reial Decret 462/2002, de 24 de maig, el tribunal que actue en esta prova selectiva tindrà la categoria tercera de les recollides en aquell. El tribunal no podrà constituir-se ni actuar sense l'assistència com a mínim de la meitat dels seus membres titulars o suplents indistintament, i serà necessària, en tot cas, la del president i del secretari o dels que els substituïsquen.
  
De la mateixa manera podran nomenar-se assessors del tribunal quan per raó de les proves o altres circumstàncies així ho aconsellaren. El tribunal per mitjà del seu president podrà disposar la incorporació a este amb caràcter temporal assessors per a col·laborar en el desenvolupament del procés selectiu davall la direcció del tribunal tenint la consideració de vocals.
  
El seu nomenament si fa al cas es publicarà conjuntament amb el dels altres membres del tribunal.
  
Les decisions es prendran per majoria de vots dels membres presents. En cas d'empat, resoldrà el vot de qui actue com a president.
  
Els membres del tribunal podran ser recusats pels aspirants de conformitat amb el que preveu l'article 28 de la Llei sobre Règim Jurídic de les Administracions Públiques i del Procediment Administratiu Comú.
  
Novena. Calendari
  
La data, hora i lloc de celebració del primer exercici de l'oposició s'anunciaran en la publicació de la resolució, que aprove la llista d'admesos i exclosos, a què es referix la base setena.
  
Deu. Orde d'intervenció dels aspirants. Identificació
  
Els aspirants seran convocats per a cada exercici en crida única. Excepte casos de força major degudament justificats i apreciats pel tribunal amb absoluta llibertat de criteri, la no-presentació d'un aspirant a qualsevol dels exercicis obligatoris, en el moment de ser cridat, determinarà automàticament la pèrdua del seu dret a participar en el mateix exercici i en els successius, i quedarà en conseqüència exclòs del procediment selectiu.
  
L'orde d'intervenció dels aspirants en aquells exercicis que no es poden realitzar conjuntament, es determinarà per l'orde alfabètic dels cognoms.
  
El tribunal podrà requerir en qualsevol moment als aspirants que acrediten la seua identitat. Per això, hauran d'anar proveïts del document nacional d'identitat.
  
Onze. Relació d'aprovats en la fase d'oposició i presentació dels mèrits a valorar en la fase de concurs
  
Junt amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis eliminatoris, han de passar a la fase de concurs, els quals hauran de presentar en sobre tancat i amb la corresponent llegenda identificadora, en el termini de 10 dies hàbils, la documentació acreditativa dels mèrits a valorar en la fase de concurs.
  
Dotze. Relació definitiva d'aprovats i constitució de borsa de treball
  
Una vegada baremats els mèrits, el tribunal exposarà al públic la llista d'aspirants amb la puntuació obtinguda en la fase de concurs, així com la d'aprovats pel seu orde de puntuació total, i els concedirà un termini de 10 dies hàbils perquè formulen les reclamacions i esmenes que estimen pertinents en relació amb la baremación. Resoltes les possibles al·legacions i esmenes, el tribunal farà pública la relació definitiva d'aspirants aprovats, si n'hi haguera, per rigorós orde de puntuació aconseguida, i elevarà la dita relació a l'Alcaldia Presidència, com també remetrà a esta l'acta de l'última sessió, sense que es puga aprovar ni declarar que han superat el present procediment selectiu un nombre superior d'aspirants al de places convocades.
  
No obstant això, els aspirants que hagen superat els exercicis de l'oposició i no siguen seleccionats per a ser contractats, compondran una borsa de treball d'auxiliars del Consell Agrari en previsió de possibles contingències, vacants, baixes, etc., en què les crides es portaran a terme per orde de puntuació.
  
Els integrants de la bossa seran cridats per rigorós orde de puntuació. No obstant això, la renúncia al nomenament per a cobrir un lloc de treball, en qualsevol dels crides, implicarà que passe a l'últim lloc de la borsa de treball aquell que haguera desistit.
  
En cas de finalitzar la vigència del contracte sense completar el període d'un any de servicis, el personal contractat podrà obtindre'n un altre o altres successius fins a completar el dit període. Finalitzada la vigència del contracte i una vegada aconseguit o superat el dit període d'un any, no es podrà obtindre nou contracte fins que no s'haja esgotat la llista i, si és procedent, li corresponguera novament per torn.
  
La present bossa tindrà una vigència de tres anys des de la seua formació.
  
Tretze. Presentació de documents
  
Els aspirants proposats pel tribunal hauran d'aportar davant de la corporació, dins del termini de 20 dies hàbils des que es faça pública la relació d'aprovats, els documents acreditatius de les condicions de capacitat i requisits exigits en la base cinquena de la present convocatòria:
  
- Certificat de naixement.
  
- Certificat mèdic oficial acreditatiu de no patir malaltia o defecte físic que l'impossibilite per al normal exercici de la funció.
  
- Declaració jurada de no haver sigut separat, mitjançant expedient disciplinari, del servici de l'estat, comunitats autònomes, o administració local, ni trobar-se inhabilitat penalment per a l'exercici de funcions públiques.
  
- Declaració jurada de no trobar-se sotmés a causa d'incompatibilitat o incapacitat.
  
Els aspirants proposats que tinguen la condició de funcionaris de carrera, o de personal laboral al servici d'este ajuntament, quedaran exempts de justificar documentalment les condicions generals a què es referix la base cinquena que ja hagueren sigut provades per a obtindre el seu anterior nomenament o la subscripció de contracte laboral. En el primer supòsit, s'haurà de presentar original i fotocòpia per a compulsar del nomenament com a funcionaris de carrera.
  
Els que dins del termini indicat i excepte cas de força major, no presentaren la documentació no podran subscriure el corresponent contracte laboral, coda que donarà lloc a la invalidesa de l'actuació de l'interessat i la nul·litat subsegüent dels actes del tribunal respecte a este, sense perjuí de la responsabilitat en què poguera haver incorregut per falsedat en la instància.
  
En el cas que l'aspirant fora exclòs per no-presentació o falsedat en la documentació, així com en els supòsits d'incompareixença o renúncia a la contractació, el tribunal podrà proposar addicionalment la inclusió, en el mateix nombre dels exclosos, d'aquells que havent superat les proves estiguen fora pel límit establit en la base primera.
  
Catorze. Contractació i període de prova
  
Complits els requisits precedents, i en el termini de 20 dies, se subscriurà contracte laboral de duració indeterminada amb els aspirants proposats, segons el que establix l'article 14 de l'Estatut dels Treballadors.
  
Els aspirants proposats que no hagen exercit les mateixes funcions sota qualsevol modalitat de contractació laboral, hauran de superar un període de prova de dos mesos, de conformitat amb el que disposa l'article 14 de l'Estatut dels Treballadors.
  
Per a l'avaluació del treball realitzat durant el període de prova es constituirà una Comissió d'Avaluació composta pel president, la secretària i l'enginyera tècnica agrícola d'este ajuntament, com a membres del Tribunal Qualificador, la qual es reunirà a la finalització del període de prova a fi de proposar a l'Alcaldia la continuïtat o la rescissió dels contractes dels aspirants aprovats. En cas de no proposar-se la rescissió del contracte s'entendrá que el contingut de la proposta és la continuïtat.
  
La proposta de rescissió del contracte, si és procedent, haurà de justificar-se en la falta de capacitat per a l'acompliment del lloc de treball manifestada per rendiment insuficient i que impedisca realitzar amb eficàcia les funcions atribuïdes al lloc. La dita proposta de rescissió es posarà en coneixement de l'Alcaldia, la qual en donarà trasllat al Comité d'Empresa a fi de que evacuen informe, si ho consideren oportú. A la vista del citat informe, si és emés, l'Alcaldia adoptarà la resolució corresponent.
  
Quinze. Incidències
  
El tribunal queda facultat per a resoldre els dubtes que es presenten i prendre els acords necessaris per al bon orde del procés selectiu en tot allò no previst en les presents bases.
  
Setze. Normativa i recursos
  
La convocatòria es regirà, en allò no previst per estes bases, pel que establix la Llei 7/1985, de 2 d'abril; Reial Decret Legislatiu 781/1986, de 18 d'abril; Llei 30/1984, de 2 d'agost, de Mesures per a la Reforma de la Funció Pública, i les seues modificacions posteriors; Decret Legislatiu de 24 d'octubre de 1985, pel qual s'aprova el Text Refós de la Llei de la Funció Pública Valenciana; Reial Decret 896/1991, de 7 de juny; Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de Funció Pública Valenciana; Reial Decret 364/1995, de 10 de març, i la resta de disposicions legals vigents en la matèria. La convocatòria, bases, actes administratius que es deriven d'esta i de l'actuació del tribunal podran ser impugnats pels interessats en els casos, formes i terminis establits en la Llei sobre Règim Jurídic de les Administracions Públiques i del Procediment Administratiu Comú.
  
Dèsset. Publicitat
  
Les presents bases es publicaran en el tauler d'anuncis municipal, en el Butlletí Oficial de la Província de València i en el Diari Oficial de la Generalitat Valenciana, així com s'inserirà l'extracte de la convocatòria en el Boletín Oficial del Estado.
  
Díhuit. Exercicis de l'oposició
  
Els aspirants hauran de superar dos exercicis:
  
Primer exercici. Obligatori i eliminatori. Consistirà en la contestació d'un qüestionari de preguntes curtes o tipus test, relacionades amb les matèries que componen el temari de l'oposició, en el temps màxim de 30 minuts.
  
Segon exercici. Obligatori i eliminatori. Consistirà en la realització d'una prova pràctica, que podrà descompondre's en diversos supòsits, referida a les tasques pròpies dels llocs de treball objecte de la present convocatòria, a desenvolupar en el temps màxim que estipule el tribunal qualificador.
  
Dènou. Qualificació dels exercicis
  
Cada un dels exercicis es qualificarà de 0 a 10 punts, i serà necessari obtindre, per a superar-los, un mínim de 5 punts.
  
La puntuació final s'obtindrà sumant les puntuacions obtingudes en cada un dels dos exercicis.
  
Vint. Fase de concurs
  
Consistent en la valoració dels mèrits següents:
  
1. Experiència professional específica: es valorarà en funció del temps treballat en l'administració pública en llocs de treball que guarden una similitud competencial amb la de les places convocades. Este apartat es valorarà amb un màxim de 5 punts.
  
S'atorgarà 1 punt per any complet de servicis en actiu realitzant les mencionades funcions.
  
2. Aptituds per al lloc de treball. Cursos de formació i perfeccionament específics: es valoraran fins a un màxim de 2 punts els cursos de formació i perfeccionament específics, relacionats directament amb les places convocades. La valoració de cada curs s'efectuarà en funció de la seua duració, d'acord amb la següent escala:
  
- De 100 o més hores: 2 punts.
  
- De 75 o més hores: 1,50 punts.
  
- De 50 o més hores: 1 punt.
  
- De 25 o més hores: 0,50 punts.
  
- De 15 o més hores: 0,15 punts.
  
Només es valoraran estos cursos si anaren convocats i organitzats per la universitat, instituts o centres oficials, o altres entitats, sempre que en este últim cas estiguen homologats pel corresponent organisme públic.
  
3. Coneixements del valencià: d'acord amb el que establix la Junta Qualificadora de Coneixements del Valencià.
  
Nivell Oral: 0,40 punts.
  
Nivell Elemental: 0,90 punts.
  
Nivell Mitjà: 1,30 punts.
  
Nivell Superior: 1,75 punts.
  
En el supòsit d'estar en possessió de distints nivells de coneixements, només es valorarà el títol de nivell superior.
  
4. Entrevista. Es valorarà fins a un màxim de 4 punts l'entrevista realitzada pel tribunal qualificador amb cada un dels aspirants a fi d'apreciar els coneixements sobre les funcions a desenvolupar en les places que són objecte d'esta convocatòria. Dicha entrevista es realitzarà en idioma valencià i tindrà una duració màxima de 10 minuts, i podran versar sobre els aspectes que el tribunal desitge aprofundir del curriculum vitae de l'aspirant.
  
Determinada la puntuació obtinguda per cada aspirant en cada un dels apartats, se sumaran a l'efecte de fixar la puntuació total d'esta fase.
  
Vint-i-u. Qualificació definitiva
  
La puntuació final s'obtindrà sumand les puntuacions obtingudes en la fase de concurs i en la d'oposició, sense que, en cap cas, la puntuació obtinguda en la fase de concurs servisca per a poder superar la fase d'oposició.
  
En els supòsits de puntuacions iguals, els empats es dirimiran atenent la major puntuació obtinguda en la fase d'oposició i si persistix l'empat este es dirimirà per la major puntuació aconseguida en els distints apartats del barem del concurs, pel mateix orde en què figuren relacionats.
  
ANNEX
  
Programa temari
  
Tema 1. La Constitució espanyola de 1978. Principis generals.
  
Tema 2. L'Estatut d'Autonomia valencià. Les Corts Valencianes. El Consell.
  
Tema 3. Organització municipal. El Ple de l'ajuntament. L'alcalde. La Junta de Govern Local.
  
Tema 4. Les comissions informatives. El Consell Agrari Municipal de Benifaió. Composició. Funcions.
  
Tema 5. El personal al servici de les corporacions locals. El personal laboral.
  
Tema 6. El municipi. Concepte i elements. El terme municipal. La població.
  
Tema 7. El terme municipal de Benifaió. Àrees urbana i rústica. Polígons cadastrals, partides i infraestructures en zona agrícola.
  
Tema 8. El servici de vigilància de la zona agrícola. Objectius.
  
Tema 9. Necessitats i problemàtica del servici de vigilància de la zona agrícola en el municipi de Benifaió.
  
Tema 10. Funcions generals de l'auxiliar del Consell Agrari.